бл҃годари́мъ тя̀, я́кѡ призрѣ́ла єсѝ съ высоты̀ ст҃ы́я своея̀ на ча̂дъ правосла́вныхъ, и я́кѡ со́лнце свѣ́тлое, увеселя́еши ны́нѣ изнемо́гшыя ѿ печа́ли ѻчеса̀ на̂ша пресла́достнымъ зрѣ́ніемъ держа́внагѡ ѻ́браза твоегѡ̀!ѽ пребл҃гослове́нная мт҃и бж҃ія, держа́вная помо́щнице, крѣ́пкая засту́пнице, бл҃годаря́ще тя̀ со стра́хомъ и тре́петомъ, я́кѡ рабѝ непотре́бніи, мы̀ припа́даемъ, со умиле́ніемъ, съ сокруше́ніемъ серде́чнымъ, со слеза́ми мо́лимъ тя̀: вкоренѝ въ сердца́хъ всѣ́хъ на́съ пра́вду, ми́ръ и ра́дость ѡ дс҃ѣ ст҃ѣ, водворѝ въ странѣ̀ на́шей тишину̀, бл҃годе́нствіе, безмяте́жіе, любо́вь дру́гъ къ дру́гу нелицемѣ́рную!держа́вою твое́ю всеси́льною поддержѝ на́съ, сла́быхъ, малоду́шныхъ, немощны́хъ, уны́лыхъ, подкрѣпѝ, возста́ви